Illum il-Kummissjoni Ewropea għamlet żewġ proposti leġiżlattivi biex temenda r-Regolamenti tat-Twaqqif tal-Aġenzija Ewropea għall-Mediċini (European Medicines Agency, EMA) u l-Awtorità Bankarja Ewropea (European Banking Authority, ABE). Dawn isegwu l-ftehim tal-ġimgħa li għaddiet li sar fil-marġini tal-Kunsill Affarijiet Ġenerali (fil-format tal-Artikolu 50) sabiex l-EMA u l-ABE jittrasferixxu ruħhom minn Londra għal Amsterdam u Pariġi rispettivament. Il-Kummissjoni qed taġixxi b'ħeffa sabiex tipprovdi ċertezza u ċarezza legali, filwaqt li tiżgura li ż-żewġ Aġenziji jkunu jistgħu jkomplu jiffunzjonaw mingħajr xkiel u mingħajr interruzzjoni wara Marzu tal-2019. Skont il-proċedura leġiżlattiva ordinarja, il-koleġiżlaturi (il-Parlament Ewropew u l-Kunsill) huma mistennija li bħala prijorità jittrattaw dawn il-proposti leġislattivi. Dawn il-proposti huma strettament limitati sabiex tiġi kkonfermata s-sede tal-Aġenziji fiż-żewġ Regolamenti tat-Twaqqif. Kuntest Ir-rilokazzjoni ta' dawn iż-żewġ Aġenziji hija konsegwenza diretta tad-deċiżjoni tar-Renju Unit li jitlaq mill-Unjoni Ewropea, kif innotifikat lill-Kunsill Ewropew fid-29 ta' Marzu 2017. Id-Deċiżjoni li jiġu rrilokati ż-żewġ Aġenziji ttieħdet mill-gvernijiet tas-27 Stat Membru. Ma tiffurmax parti min-negozjati dwar Brexit. Għal Aktar Informazzjoni Id-Deċiżjoni rigward il-proċedura għar-rilokazzjoni tal-aġenziji tal-UE li bħalissa jinsabu fir-Renju Unit (inklużi l-kriterji)